Homazhe për George Floyd; zotime për reforma
Protestuesit në mbarë botën marshuan kundër racizmit dhe brutalitetit policor dy javë pasi afrikano-amerikani George Floyd, vdiq në duart e policisë në Mineapolis të Minesotës.
Mijëra vetë parakaluan pranë arkivolit me trupin e George Floyd në një kishë në Hjuston. 46-vjecari afrikano-amerikan vdiq dy javë më parë gjatë arrestit nga policia. Vdekja e tij zgjoi protesta mbarë-kombëtare kundër praktikave policore ndaj popullatës afrikano-amerikane. Ata që shkuan për homazhe pranë arkivolit të hapur mbanin maska për të shmangur përhapjen e koronavirusit. Ndër personat që zhvilluan homazhe ishte edhe guvernatori i Teksasit, Greg Abbott, i cili tha në komentet për shtyp se do të përfshijë familjen e viktimës në diskutimet mbi reforma në praktikat policore. Para kishës, organizatorët kishin sjellë një tufë të madhe me lule që krijonte me ngjyra fjalët Jetët e Popullatës me Ngjyrë Janë me Vlerë. Nesër zhvillohet varrimi i trupit të George Floyd në një varreze në Hjuston, ku ai jetonte deri pak vjet përpara, para se të vendosej në Mineapolis në përpjekje për mundësi më të mëdha punësimi. Protestuesit në mbarë botën marshuan kundër racizmit dhe brutalitetit policor gati dy javë pasi afrikano-amerikani George Floyd, vdiq në duart e policisë në Mineapolis të Minesotës. Siç njofton Kane Farabaugh i Zërit të Amerikës, protestat vijnë ndërsa janë planifikuar shërbesa përkujtimore për Floydin në Karolinën e Veriut dhe për funeralin e tij në Teksas. Uashington D.C ishte skenë e disa prej protestave më të mëdha kundër racizmit në vend që u mbikëqyrën nga forcat federale dhe të zbatimit të ligjit, të ndihmuara nga trupat e Gardës Kombëtare, të sjellë për të shuar dhunën dhe trazirat. thotë Chad Wolf sekretari në detyrë i Departamentit të Sigurisë Kombëtare. Sekretari në detyrë i Departamentit të Sigurisë Kombëtare Chad Wolf ia atribuon uljen e dhunës pranisë së shtuar të sigurisë në rrugët e kryeqytetit. Të dielën, Presidenti Donald Trump tha se urdhëroi tërheqjen e trupave të Gardës Kombëtare në D.C pasi dhuna u kthye në protesta kryesisht paqësore ditët e fundit. Por roli i trupave amerikane gjatë trazirave është bërë një çështje shumë e debatuar. Gjenerali në pension dhe ish shefi i Shtatëmadhorisë amerikane Martin Dempsey ishte një nga disa drejtues të lartë udhëheqësish ushtarakë që foli kundër dëshirës së Presidentit Trump për të shtuar praninë e trupave ushtarake amerikane në rrugët e qyteteve amerikane. Kryetarja e bashkisë së Uashington DC Muriel Bowser i dërgoi një letër Presidentit Trump ku i kërkonte heqjen e forcave shtesë të zbatimit të ligjit dhe trupave të Gardës Kombëtare nga Uashington DC. Ajo beson se taktikat e përdorura nga forcat e sigurisë kundër protestuesve pranë Shtëpisë së Bardhë para se Presidenti Trump të vizitonte një kishë aty pranë javën e kaluar, kontribuan në tubime më të mëdha të protestës. Ndërsa turma të mëdha u mblodhën për protesta në shumë qytete amerikane, njerëz nga i gjithë vendi shkuan në Karolinën e Veriut për të marrë pjesë në shërbimet përkujtimore pranë qytetit të lindjes së George Floydit. thotë Kimberly Harrington. Familja dhe miqtë e Floyd tani përgatiten të thonë lamtumirën e tyre të fundit gjatë shërbimeve mortore të planifikuara më vonë këtë javë në Hjustën të Teksasit.